Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 287/10/8803	Košice II, 25.5.2015
EEČ : 2-64-167-2015

U Z N E S E N I E

Trestná vec:	obvinená XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Košice II
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 6.3.2012, spisová značka 1 Pv 287/10/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX II zo dňa 6.3.2012, spisová značka 1 Pv 287/10/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:

	Uznesením povereného príslušníka PZ Obvodného oddelenia  PZ XXXXX- XXXXX pod sp. zn.  ČVS: XXXXX  zo dňa 07.04.2010 bolo podľa § 199 ods. 1 Tr. por. začaté trestné stíhanie a podľa § 206 ods. 1 Tr. por. vznesené obvinenie XXXXX XXXXX pre prečin podvodu podľa § 221 ods.  1 Trestného zákona  v štádiu pokusu podľa § 14 ods. 1 Trestného zákona. na vyššie opísanom  skutkovom základe.
 
Uznesením prokurátora Okresnej prokuratúry XXXXX II zo dňa 06.03.2012, sp. zn. 1 Pv  287/10-5, právoplatným zo dňa 09.08.2013, podľa § 216 ods. 1 písm. a), c) Trestného poriadku bolo jej trestné stíhanie podmienečne zastavené,  pričom jej bola určená skúšobná doba v trvaní 18 mesiacov od jeho právoplatnosti.

	Skúšobná doba podmienečného zastavenia trestného stíhania obvinenej uplynula 09.02.2015.

	Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Trestného poriadku.

Podľa § 9 ods. 1 písm. e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené aj vtedy, ak ide o osobu, proti ktorej sa skoršie stíhanie pre ten istý skutok skončilo právoplatným uznesením o podmienečnom zastavení trestného stíhania a obvinený sa osvedčil, ak rozhodnutie nebolo v predpísanom konaní zrušené.

Z odpisu registra trestov Generálnej prokuratúry SR obvinenej vyplýva, že v priebehu skúšobnej doby viedla riadny život.  Podľa správy z  Okresného úradu v XXXXX bola obvinená v skúšobnej dobe riešená za priestupky  proti bezpečnosti a plynulosti cestnej premávky spáchané dňa 01.03.2014, 25.03.2014, 10.04.2014, 18.09.2014, 31.10.2014 a 05.11.2014, pričom za priestupok zo dňa 10.04.2014 jej bolo ako sankcia uložené napomenutie. Za ďalšie uvedené priestupky jej boli uložené pokuty, ktoré uhradila, čo vyplýva zo správy Okresného riaditeľstva PZ, Okresného dopravného inšpektorátu v XXXXX Vzhľadom na uvedené je preto potrebné, pri využití analógie zákona o priestupkoch s ustanoveniami §  92 ods.2, § 93 Trestného zákona, na obvinenú hľadieť ako keby nebola za predmetné priestupky postihnutá. Zo správy Prezídia PZ i z príslušnej evidencie Generálnej prokuratúry SR vyplýva, že obvinená nie je v súčasnosti trestne stíhaná. Z miesta bydliska je obvinená hodnotená všeobecne, pričom v skúšobnej dobe nebola prejednávaná komisiou verejného poriadku.     

	Vyhodnotiac všetky vyššie uvedené skutočnosti preto možno konštatovať, že obv. XXXXX XXXXX viedla počas skúšobnej doby podmienečného zastavenia trestného stíhania riadny život, a preto bolo potrebné rozhodnúť tak ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Lucia Bačová
prokurátorka